Imlek tahun menika mlebet tahun ayam. Ayam (jaler) utaminipun mila gadhah watak ingkang perlu dipunruwat. Wonten sakwetawis watak ingkang cengkah wonten ing paugeraning gesang, antawisipun arogan, poligami, mbonten tanggel jawab, lan remen ngapusi. Arogan amargi menawi kluruk pados papan ingkang inggil supados ketingal gagah lan sora. Poligami sauger wonten babon utawi dere dipunoyak lajeng dipunkawin. Mboten tanggel jawab amargi sedaya ingkang ngurusi babonipun, wiwit angrem dumugi nggulawenthah anak-anakipun. Remen ngapusi amargi menawi dipuntingali, jago asring akting ngundang babon utawi dere lan cucukipun nyucuk-nyucuk kados menawi wonten ingkang badhe dipuntedha, kamangka sejatosipun namung rekadaya supados